Súradnice: 50°44′6″S 14°33′7″V﻿ / ﻿50,73500°S 14,55194°V﻿ / 50.73500; 14.55194

**Červený rybník** pri dedine Pihel, miestnej časti mesta Nový Bor v okrese Česká Lípa v Libereckom kraji, bol vyhlásený ako prírodná pamiatka 1. októbra 2013 (nariadenie nadobudlo účinnosť dňom 4. decembra 2013). Chránené územie zaberá plochu 3,73 ha a je evidované na zozname Agentúry ochrany prírody a krajiny pod číslom 5811.

Charakteristika územia
----------------------

Územie leží pri severnom okraji Českej tabule, na podloží kriedových pieskovcov. Prírodná pamiatka je vymedzená na severnom brehu Červeného rybníka, ktorý sa nachádza v tesnom susedstve cesty I/9 medzi Českou Lípou a Novým Borom, približne 1,5 km južne od Nového Boru. Územie patrí do mierne teplej klimatickej oblasti. Z hľadiska geomorfologického členenia patrí lokalita k celku Ralská pahorkatina, podcelok Zákupská pahorkatina, okrsku Cvikovská pahorkatina. Reliéf prírodnej pamiatky je rovinatý, jedná sa o plochý breh rybníka s rozpätím nadmorských výšok 290-297 m v plochej zníženine pri juhovýchodnom úpätí vrchu Lipovec. Geologický podklad tvorí sedimentárny komplex vrchnokriedového březenského súvrstvia (stupeň coniak). Pôdnymi typmi sú histické gleje na západe a oglejené kambizeme v severovýchodnej časti územia.

Predmet ochrany
---------------

Predmetom ochrany je nevápnité slatinisko a podmáčané porasty náletových drevín. Vyskytujú sa tu chránené rastliny a živočíchy (napríklad vážka modrá - *Orthetrum coerulescens*, mokraďový slimák vrkoč mnohozubý - *Vertigo antivertigo*, alebo niektoré vzácne druhy mandelinek). Ochrana je ale predovšetkým zameraná na populáciu machu kosáčika (*Hamatocaulis vernicosus*), ktorá svojou rozlohou a vitalitou patrí k najvýznamnejším populáciám tohto druhu v Čechách. Územie prírodnej pamiatky je prakticky totožné s územím európskeho významu *Červený rybník* na katastri Chotovice u Nového Boru a Pihel, vyhlásené nariadením vlády č. 318/2013 Zb. z 10. októbra 2013. Pri inventarizačnom prieskume európsky významnej lokality Červený rybník bolo zaznamenaných celkovo 523 druhov zo sledovaných skupín (mäkkýše, pavúky, vážky, motýle, chrobáky, obojživelníky, plazy, vtáky, cievnaté rastliny a machorasty). Z tohto počtu je 21 druhov zaradených na Červené zoznamy ohrozených druhov a 6 druhov je obzvlášť chránených.

Referencie
----------

1. 1 2   *Stránky AOPK ČR* [online]. [Cit. 2016-06-28]. Dostupné online. (po česky)
2. ↑  Nariadenie Libereckého kraja z 1. 10. 2013
3. ↑  Príloha Zbierky zákonov č. 318/2013
4. ↑  Plán starostlivosti o PP Červený rybník na obdobie 2013 - 2022

Iné projekty
------------

Commons
* Spolupracuj na Commons Commons ponúka multimediálne súbory na tému **Červený rybník (prírodná pamiatka)**

Pozri aj
--------

* Červený rybník (Pihel)
* Zoznam chránených území v okrese Česká Lípa

Zdroj
-----

*Tento článok je čiastočný alebo úplný preklad článku Červený rybník (přírodní památka) na českej Wikipédii.*

| * z
* d
* u
Chránené územia v okrese Česká Lípa |
| --- |
| Národné prírodné rezervácie | 
* Břehyně-Pecopala
* Jezevčí vrch
* Novozámecký rybník
* Velký a Malý Bezděz

 |
| Národné prírodné pamiatky | 
* Jestřebské slatiny
* Panská skála
* Peklo
* Swamp

 |
| Prírodné rezervácie | 
* Hradčanské rybníky
* Jílovka
* Klíč
* Kokořínský důl
* Kostelecké bory
* Luž
* Mokřady horní Liběchovky
* Ralsko
* Slunečný dvůr (zruš.)
* Vlhošť

 |
| Prírodné pamiatky | 
* Bobří soutěska
* Brazilka
* Cihelenské rybníky
* Černý důl
* Červený rybník
* Česká Lípa - mokřad v nivě Šporky
* Deštenské pastviny
* Děvín, Ostrý a Schachtstein
* Divadlo
* Dutý kámen
* Farská louka
* Husa
* Kamenný vrch u Křenova
* Kaňon potoka Kolné
* Konvalinkový vrch (zruš.)
* Krápník (zruš.)
* Jelení vrchy
* Manušické rybníky
* Martinské stěny
* Meandry Ploučnice u Mimoně
* Naděje
* Niva Ploučnice u Žizníkova
* Okřešické louky
* Osinalické bučiny
* Pod Hvězdou
* Prameny Pšovky
* Provodínské kameny
* Pustý zámek
* Rašeliniště Černého rybníka
* Rašeliniště Mařeničky
* Ronov
* Skalice u České Lípy
* Stohánek
* Stružnické rybníky
* Stříbrný vrch
* Široký kámen
* U rozmoklé žáby
* Vranovské skály
* Zahrádky u České Lípy

 |
| Chránené krajinné oblasti | 
* CHKO Lužické hory
* CHKO České středohoří
* CHKO Kokořínsko - Máchův kraj

 |